CELEX: 32012D0012(01)
Language: da
Date: 2012-07-03 00:00:00
Title: 2012/386/EU: Den Europæiske Centralbanks afgørelse af 3. juli 2012 om ændring af afgørelse ECB/2011/25 om yderligere midlertidige foranstaltninger vedrørende Eurosystemets refinansieringstransaktioner og belånbar sikkerhed (ECB/2012/12)

14.7.2012   
            
            
               DA
            
            
               Den Europæiske Unions Tidende
            
            
               L 186/38
            
         DEN EUROPÆISKE CENTRALBANKS AFGØRELSE
   af 3. juli 2012
   om ændring af afgørelse ECB/2011/25 om yderligere midlertidige foranstaltninger vedrørende Eurosystemets refinansieringstransaktioner og belånbar sikkerhed
   (ECB/2012/12)
   (2012/386/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127, stk. 2, første led,
   under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første led, og artikel 18.2, og
   ud fra følgende betragtninger:
   
               (1)
            
            
               I henhold til artikel 18.1 i statutten for Det Europæiske System af Centralbanker og Den Europæiske Centralbank kan Den Europæiske Centralbank (ECB) og de nationale centralbanker i medlemsstater, der har euroen som valuta, (herefter »NCB'er«) udføre lånetransaktioner med kreditinstitutter og andre markedsdeltagere, hvor lån ydes imod passende sikkerhed. Kriterierne for afgørelse af belånbarheden af sikkerheder med henblik på Eurosystemets pengepolitiske operationer er fastlagt i bilag I til retningslinje ECB/2011/14 af 20. september 2011 om Eurosystemets pengepolitiske instrumenter og procedurer (1).
            
         
               (2)
            
            
               ECB's Styrelsesråd finder det nødvendigt at revidere undtagelsen fra forbuddet mod snævre forbindelser i afsnit 6.2.3.2 i bilag I til retningslinje ECB/2011/14, for så vidt angår statsgaranterede bankobligationer, der er udstedt og anvendt til eget brug (»own-use«) som sikkerhed af modparter.
            
         
               (3)
            
            
               Det bør gøres muligt for modparter, som deltager i Eurosystemets kreditoperationer, i særlige tilfælde at øge de nuværende niveauer af statsgaranterede bankobligationer, der anvendes til eget brug, under forudsætning af forudgående tilladelse fra Styrelsesrådet.
            
         
               (4)
            
            
               Anmodninger om forudgående tilladelse, som fremsendes til Styrelsesrådet, skal være ledsaget af en finansieringsplan.
            
         
               (5)
            
            
               Afgørelse ECB/2011/25 af 14. december 2011 om yderligere midlertidige foranstaltninger vedrørende Eurosystemets refinansieringstransaktioner og belånbar sikkerhed (2) bør derfor tilsvarende ændres —
            
         VEDTAGET DENNE AFGØRELSE:
   Artikel 1
   Ændring
   I afgørelse ECB/2011/25 indsættes som artikel 4b:
   
      »Artikel 4b
      Accept af statsgaranterede bankobligationer
      1.   Modparter, som udsteder belånbare bankobligationer, der er garanteret af en enhed i den offentlige sektor inden for EØS, som kan udskrive skatter, må ikke stille sådanne obligationer eller tilsvarende obligationer udstedt af enheder med snævre forbindelser som sikkerhed for Eurosystemets kreditoperationer ud over den nominelle værdi af disse obligationer, der allerede er stillet som sikkerhed på dagen, hvor denne afgørelse træder i kraft.
      2.   I særlige tilfælde kan Styrelsesrådet træffe beslutning om dispensation fra kravet i stk. 1. En anmodning om dispensation skal ledsages af en finansieringsplan.«
   
   Artikel 2
   Ikrafttrædelse
   Denne afgørelse træder i kraft på dagen for dens vedtagelse.
   
      Udfærdiget i Frankfurt am Main, den 3. juli 2012.
      
         Mario DRAGHI
         
            Formand for ECB
         
      
   
   
      (1)  EUT L 331 af 14.12.2011, s. 1.
   
      (2)  EUT L 341 af 22.12.2011, s. 65.